Ilmiy unvonlar berish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2017-06-23)

Oʻzbekiston Respublikasi Prezidentining 2017-yil 16-fevraldagi PF-4958-son “Oliy oʻquv yurtidan keyingi taʼlim tizimini yanada takomillashtirish toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2017-yil 22-maydagi 304-son “Oliy oʻquv yurtidan keyingi taʼlim tizimini yanada takomillashtirish chora-tadbirlari toʻgʻrisida”gi qaroriga asosan Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2016-yil 28-apreldagi 224/8-son “Ilmiy unvonlar berish tartibi toʻgʻrisidagi nizomga (roʻyxat raqami 2793, 2016-yil 3-iyun) (Oʻzbekiston Respublikasi qonun hujjatlari toʻplami, 2016-y., 22-son, 260-modda, 39-son, 465-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Mazkur Nizom Oʻzbekiston Respublikasining “Taʼlim toʻgʻrisida”gi va “Kadrlar tayyorlash milliy dasturi toʻgʻrisida”gi qonunlari, Oʻzbekiston Respublikasi Prezidentining 2017-yil 16-fevraldagi PF–4958-son “Oliy oʻquv yurtidan keyingi taʼlim tizimini yanada takomillashtirish toʻgʻrisida”gi Farmoni va 2011-yil 20-maydagi PQ–1533-son “Oliy taʼlim muassasalarining moddiy-texnik bazasini mustahkamlash va yuqori malakali mutaxassislar tayyorlash sifatini tubdan yaxshilash chora-tadbirlari toʻgʻrisida”gi qarori hamda Oʻzbekiston Respublikasi Vazirlar Mahkamasining 2012-yil 28-dekabrdagi 365-son “Oliy oʻquv yurtidan keyingi taʼlim hamda oliy malakali ilmiy va ilmiy-pedagog kadrlarni attestatsiyadan oʻtkazish tizimini takomillashtirish chora-tadbirlari toʻgʻrisida”gi va 2017-yil 22-maydagi 304-son “Oliy oʻquv yurtidan keyingi taʼlim tizimini yanada takomillashtirish chora-tadbirlari toʻgʻrisida”gi qarorlariga muvofiq ilmiy unvonlar berish tartibini belgilaydi.”. 2. 1-bandda: beshinchi xatboshidagi “yigʻmajildi” degan soʻz “ishi” degan soʻz bilan almashtirilsin; oltinchi xatboshi quyidagi tahrirda bayon etilsin: “ilmiy ish staji — shaxsning mehnat shartnomasi (kontrakt) asosida ilmiy xodim lavozimlarida ishlagan hamda tayanch doktorantura va doktoranturada oʻqigan muddati;”; yettinchi xatboshidagi “lavozimida” degan soʻz “lavozimlarida” degan soʻz bilan almashtirilsin. 3. 5-band “diplomiga ega boʻlgan” degan soʻzlardan keyin “yoxud klinik ordinaturani tugatgan (tibbiyot fanlari uchun)” degan soʻzlar bilan toʻldirilsin. 4. 7-bandda: “a” kichik band quyidagi tahrirda bayon etilsin: “a) ilmiy loyiha, davlat granti, xoʻjalik shartnomasi yoki boshqa loyihalar doirasida ilmiy natijalar olgan;”; “v” kichik banddagi “fan doktori ilmiy darajasini” degan soʻzlar “ilmiy darajalar” degan soʻzlar bilan almashtirilsin. 5. 8-band quyidagi tahrirda bayon etilsin: “8. Ijtimoiy-gumanitar fanlar sohalarida ilmiy unvonlarga talabgorlar Davlat va jamiyat qurilishi tizimini takomillashtirish, qonun ustuvorligi, iqtisodiyotni rivojlantirish va liberallashtirish hamda ijtimoiy rivojlanishning ilmiy asoslari va amaliy yoʻnalishlari fanidan maxsus imtihon topshiradilar.”. 6. Quyidagi mazmundagi 81 — 84-bandlar bilan toʻldirilsin: “81. Maxsus imtihon OAK tomonidan belgilangan muassasalarda oʻtkaziladi. Maxsus imtihonni qabul qiladigan muassasada muassasa rahbarining buyrugʻi bilan OAK bilan kelishilgan holda ikki yil muddatga maxsus imtihonni qabul qilish komissiyasi (bundan buyon matnda komissiya deb yuritiladi) tuziladi. Komissiya ilmiy darajaga ega boʻlgan kamida yetti nafar aʼzodan iborat boʻladi. Bunda komissiya aʼzolari tarkibining yarmidan koʻpini fan doktori ilmiy darajasiga ega boʻlgan mutaxassislar tashkil qilishi lozim. Komissiya, agar uning ishida komissiya aʼzolarining kamida yarmidan koʻpi ishtirok etayotgan boʻlsa, imtihon qabul qilishga haqli hisoblanadi. 82. Maxsus imtihonni qabul qilish sessiya shaklida fevral, may, noyabr va dekabr oylarida belgilangan reja asosida oʻtkaziladi. 83. Maxsus imtihon savollari quyidagi yoʻnalishda tuziladi: birinchi savol — imtihon topshiruvchi faoliyat koʻrsatayotgan sohada Oʻzbekiston Respublikasini yanada rivojlantirish boʻyicha Harakatlar strategiyasining mazmun-mohiyati boʻyicha; ikkinchi savol — Oʻzbekiston Respublikasini yanada rivojlantirish boʻyicha Harakatlar strategiyasi va metodologiyasiga imtihon topshiruvchi olib borayotgan ilmiy izlanishlar yoki kasbiy faoliyatining muvofiqligi boʻyicha; uchinchi savol — maxsus fan dasturi boʻyicha erkin savol. Maxsus imtihon natijasi imtihonda ishtirok etayotgan komissiya aʼzolarining uchdan ikki qismining ovozi bilan “oʻtdi” yoki “oʻtmadi” tarzida baholanadi. Ovoz berish ochiq va oshkora amalga oshiriladi. 84. Maxsus imtihonni muvaffaqiyatli topshirgan talabgorga oʻn kun ichida imtihonni muvaffaqiyatli topshirganligini tasdiqlovchi hujjat beriladi. Mazkur hujjat komissiya raisi va tashkilot rahbari tomonidan imzolanadi va besh yil muddatda amal qiladi.”. 7. 12-bandning oltinchi xatboshisidagi “3 yil mobaynida” degan soʻzlardan keyin “mazkur kichik bandning birinchi xatboshisida nazarda tutilgan” degan soʻzlar bilan toʻldirilsin. 8. 13-bandining “a” kichik bandi quyidagi tahrirda bayon etilsin: “a) falsafa doktori (Doctor of Philosophy), fan nomzodi yoki xorijiy davlatlarda berilgan falsafa doktori (Doctor of Philosophy) yoki unga tenglashtirilgan boshqa ilmiy darajaga (bundan buyon matnda falsafa doktori (Doctor of Philosophy) deb yuritiladi) ega boʻlgan;”. 9. 17-bandning “a” kichik bandi quyidagi tahrirda bayon etilsin: “a) falsafa doktori (Doctor of Philosophy) ilmiy darajasiga ega boʻlgan;”. 10. 18-bandda: “a” kichik band quyidagi tahrirda bayon etilsin: “a) fan doktori yoki falsafa doktori (Doctor of Philosophy) ilmiy darajasiga ega boʻlgan;”; “b” kichik banddagi “ikki oʻquv yili” degan soʻzlar “ikki yil” degan soʻzlar bilan almashtirilsin. 11. 19-bandda: “a” kichik band quyidagi tahrirda bayon etilsin: “a) fan doktori yoki falsafa doktori (Doctor of Philosophy) ilmiy darajasiga ega boʻlgan;”; toʻrtinchi xatboshidagi “mazkur lavozimlarda” degan soʻzlar “ushbu lavozimlarning birida” degan soʻzlar bilan almashtirilsin; beshinchi xatboshidagi “3 yil mobaynida” degan soʻzlardan keyin “mazkur kichik bandning birinchi xatboshisida nazarda tutilgan” degan soʻzlar bilan toʻldirilsin. 12. 21-bandning “a” kichik bandi quyidagi tahrirda bayon etilsin: “a) fan doktori yoki falsafa doktori (Doctor of Philosophy) ilmiy darajasiga ega boʻlgan;”. 13. 29-bandda: “yigʻmajildi” degan soʻz “ishi” degan soʻz bilan almashtirilsin; “10 ish kuni” degan soʻz “10 kun” degan soʻz bilan almashtirilsin. 14. 4-bob nomidagi “yigʻmajildini” degan soʻz “ishini” degan soʻz bilan almashtirilsin. 15. 31, 34, 36 va 40-bandlardagi “yigʻmajildi” degan soʻzlar “ishi” degan soʻzlar bilan almashtirilsin. 16. 32-banddagi “yigʻmajildi” va “yigʻmajildining” degan soʻzlar tegishlicha “ishi” va “ishining” degan soʻzlar bilan almashtirilsin. 17. 33-banddagi “yigʻmajildida”, “yigʻmajildini” va “yigʻmajildi” degan soʻzlar tegishlicha “ishida”, “ishini” va “ishi” degan soʻzlar bilan almashtirilsin. 18. 35-banddagi “yigʻmajildini” va “yigʻmajildi” degan soʻzlar tegishlicha “ishini” va “ishi” degan soʻzlar bilan almashtirilsin. 19. Mazkur oʻzgartirish va qoʻshimchalar Oʻzbekiston Respublikasi Jismoniy tarbiya va sport davlat qoʻmitasi, Madaniyat vazirligi, Oliy va oʻrta maxsus taʼlim vazirligi, Sogʻliqni saqlash vazirligi, Xalq taʼlimi vazirligi, Qishloq va suv xoʻjaligi vazirligi, Tashqi ishlar vazirligi, Fanlar akademiyasi, Fan va texnologiyalar agentligi hamda Intellektual mulk agentligi bilan kelishilgan.